**PRIMER DIA D’ESCOLA**

Era primer dia d’escola en un poblet petit on tothom es coneixia. Nens i nenes corrien a saludar els amics del curs passat, tot i que la majoria s’havien vist al casal d’estiu o als parcs del poble.

MARIA—Fatima!!! Setou!!!

FATIMA I SETOU—Hola Maria!!

MAHA—Marc!! No t’hem vist pel poble en tot l’estiu! On has estat?

MARC—Al poble de la meva àvia...

Bla, bla, bla, tot eren salutacions i abraçades entre ells.

Des de megafonia van dir que ja es podia entrar a classe i cada tutor o tutora va anar amb el seu grup i van entrar a les aules.

Ningú, absolutament ningú, havia vist un nen i una nena que portaven ulleres de sol i que estaven drets al costat d’una de les columnes del pati. Eren la Mia i en Roc, havien de fer segon curs.

La directora de l’escola els va acompanyar fins a la seva aula i el tutor els va presentar i els va fer seure junts en un grup de taules on havia reservat dues cadires per a ells.

Mentre s’asseien, els companys i companyes de classe comentaven:

MARC—Qui són aquests? Els coneixeu?

MARIA—Jo no els he vist mai pel poble.

SAMBA—Viuen al meu carrer.

TUTOR—Bé, nens i nenes, què us sembla si ens presentem tot dient el nostre nom i una característica personal, alguna cosa que ens agradi o no ens agradi de nosaltres i que vulguem compartir?

Alguns van saltar d’alegria, d’altres van veure que començava la feina...

I així van començar per una taula i en ordre van anar dient:

CARLA—Em dic Carla i m’agrada cantar.

MARC—Em dic Marc i em diuen que no paro quiet.

SETOU—Em dic Setou i se’m donen molt bé les manualitats.

FÀTIMA—Em dic Fàtima i m’encanta llegir!

MAHA—Em dic Maha i se’m dona bé jugar a futbol.

MIA—Em dic Mia i m’agrada molt nedar.

Quan va arribar el torn d’en Roc, gairebé no se’l sentia quan parlava:

ROC—Em dic Roc i m’agraden els gossos.

La primera activitat va ser entretinguda i, un cop acabada, la tutora els va dir que els donaria un full de paper en blanc per escriure com els havia anat l’estiu. I va demanar a la Mia i en Roc que es treguessin les ullers de sol que a classe estarien bé.

El tutor va donar un paper a tothom, però a la Mia i a en Roc els va donar una mena de màquina amb un teclat. No era un ordinador, ningú havia vist aquell aparell en la seva vida i estaven encuriosits.

MAHA—Puc fer una pregunta?

TUTOR—Sí, Maha, digues.

MAHA—Què són aquestes màquines que tenen la Mia i en Roc?

TUTOR—Ho vols explicar tu, Roc?

ROC—No, gràcies, que ho faci la Mia.

TUTOR—Endavant, Mia.

MIA—És una màquina d’escriure Perkins i la fem servir per escriure, perquè nosaltres escrivim en un altre alfabet.

MARC—En un altre alfabet, d’acord, però no podeu escriure amb llapis i paper en aquest alfabet?

MIA—Tenim una dificultat visual…

ROC—Som cecs!!

I es va fer un silenci absolut que va semblar molt llarg.

MAHA—I jo soc lent!

FÀTIMA—I jo no dic bé les r!

SETOU—I jo no distingeixo alguns colors..

MARIA—I a mi se’m barregen les lletres.

CARLA—I jo no suporto el soroll.

JOAN—I jo no em concentro.

TUTOR—Bé, nens i nenes, i jo podria afegir que us esteu fixant només en la dificultat que té cadascú, però a mi m’agrada fixar-me en allò que no us dificulta l’aprendre. Per això us vull dir que cadascú de vosaltres té una bona dosi de paciència, constància, solidaritat, interès, ganes de treballar, ganes de superar-se i no acabaria… i també vull afegir que, com sempre us dic:

TOTS—La diferència ens dona riquesa!!

I només cal tenir ganes de superar-nos i saber-nos respectar!!

Conte contat, conte acabat.

KAOUTAR SEGUIRI. Narradora

AURA PUIGDEMUNT. Maria

MARTINA CASTAÑO. Fatima

HANAE BENJADDI. Setou

ASIER GUILLEN. Maha

ÀLEX LÓPEZ. Tutor

ELYAS AL MORABIT. Roc

NOA CASTAÑO. Mia

ALEIX GARCIA. Marc

SEYDOU TRAORE. Samba

AMINATA FOFANA. Carla

HAME TUNKARA. Joan

ELENA BLAYA.Text

ELENA BLAYA i CARLA SÁNCHEZ. Enregistraments

CARLA SÁNCHEZ. Muntatge